В раздел: Ревюта, Ревюта, статии и ръководства от Тодор Богданов (mollov) на 12.03.2014, 12,070 показвания Страница от ревюто: 1 2 3 4
Процесорните охладители отбелязаха сериозно развитие през последните няколко години, като в днешни дни изобщо не е трудно да се намери подходящ такъв за каквото и да било приложение. Това е вярно в целият аспект на IT пазара – от евтините охладители за домашни PC-та, до скъпите и големи охладители за мощни геймърски системи и работни станции (ако щете и при овърклок). Естествено проблем с намирането на подходящ охладител е по-лесно в ниският клас, от колкото при мощните многоядрени процесори, особено ако говорим и за овърклок. Тогава на преден план излизат големи радиатори с една, две или дори повече перки, които трудно могат да предложат на едно както много ниско ниво на шум, така и сериозна охлаждаща ефективност.
На компютърния пазар разбира се съществуват няколко наистина много добри предложения, които обаче не могат напълно да спазят условието за наистина много ниско ниво на шум, че дори и за напълно безшумна работа. Спирането на вентилаторите почти винаги води до сериозна загуба на охлаждащи възможности, което е много определящо. В този ред на мисли, ако човек има желание да сглоби напълно безшумна машина за HTPC или за други по-сериозни компютърни цели, тогава възможностите за избор на охладител могат да се преброят (може би) на пръстите само на едната ръка. На един от тези пръсти неминуемо трябва да поставим Silverstone Heligon HE02.
Този охладител не е нещо, което обикновено сте свикнали да виждате като процесорен охладител. Една от основните му отличителни черти е липсата на вентилатор т.е. охладителя стандартно се предлага като безвентилаторно решение. Да погледнем обаче по-конкретно какво ни предлагат Silverston със своят “килограмов” Heligon HE02.